Tor Andersen (matematiker)

Tor Andersen (født 1948) er en norsk universitetslektor, matematiker og lærebokforfatter. Han står bak en rekke publikasjoner innen matematikkfaget. 
 
Andersen har hovedfag i fysikk, pedagogikk mellomfag med rådgiving og sosialpedagogiske tjenester som mellomfagstillegg, og har undervist i realfag siden 1972. Han arbeidet i flere år ved Egge videregående skole på Steinkjer, hvor han også var rådgiver. I årene 1985 til 1988 var han u-landslærer i Zimbabwe og var der med på å bygge opp en realfagsseksjon ved Chipindura High School. 

Siden august 2004 har han arbeidet som forsker ved Nasjonalt senter for matematikk i opplæringen.<ref>matematikksenteret.no: [http://www.matematikksenteret.no/content/131/Tor-Andersen Tor Andersen - Universitetslektor, Nasjonale prøver] , besøkt 29. mars 2011</ref> I 2009 gav han ut Aktiv formelsamling i matematikk'' på Fagbokforlaget. Samlingen dekker alle fellesfag og programfag i matematikk i videregående opplæring, basert på kompetansemålene i læreplanen i matematikk i Kunnskapsløftet. Han har også gitt ut årlige eksamenshefter basert på de ulike matematikkursene som tilbys i videregående opplæring.

Referanser

Eksterne lenker  

Norske lektorer
Norske matematikere
Norske sakprosaforfattere
Vitenskapelig ansatte ved NTNU
Vinnere av Prix Radio
Personer fra Trondheim kommune
Fødselsdato ikke oppgitt